"Russia" are loc în Rusia anului 1918, în timpul Revoluției din Octombrie, protagonistul fiind Nikolai Orelov. Acesta dorește să plece cu familia sa, dar Frăția Asasinilor îi cere să îndeplinească o ultimă misiune: să se infiltreze în casa unde familia Țarului este ținută de către bolșevici și să fure un artefact care este dorit de secole atât de Asasini, cât și de Templieri. În drumul său, el este martor la masacrul copiiilor Țarului Nicolae al II-lea, dar reușește să o salveze pe Prințesa Anastasia. El trebuie să scape de Templieri în timp ce protejează atât artefactul, cât și pe Anastasia. Nikolai folosește o pușcă Berdan echipată cu lunetă și baionetă, care poate fi folosită pentru luptele corp-la-corp, și un pistol cu cârlig care poate produce și electricitate pentru a scurtcircuita cutiile de electricitate, farurile, felinarele sau pentru a omorî inamicii ce stau în bălți cu apă.